pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยแจ้งปิดช่องทางการจราจร ทางออก 1, 2 และ 3 บริเวณหน้าด่านฯ บางแก้ว 2 เพื่อติดตั้งโครงเหล็กสะพานลอย
วันพฤหัสบดีที่ 8 มิถุนายน 2560
การทางพิเศษแห่งประเทศไทยแจ้งปิดช่องทางการจราจร ทางออก 1, 2 และ 3 บริเวณหน้าด่านฯ บางแก้ว 2 เพื่อติดตั้งโครงเหล็กสะพานลอย
การทางพิเศษแห่งประเทศไทย (กทพ.) กระทรวงคมนาคม จะดําเนินการติดตั้งโครงเหล็กสะพานลอย ในวันที่ 10 มิถุนายน 2560 จึงมีความจําเป็นต้องปิดช่องทางการจราจรทางออก 1, 2 และ 3
บริเวณด่านเก็บค่าผ่านทางพิเศษบางแก้ว 2 เวลา 23.00 - 05.00 น. ของวันรุ่งขึ้น โดยมีรายละเอียดดังนี้
-ปิดการจราจรทางออก 1 และ 2 ตั้งแต่เวลา 23.00 - 05.00 น. ผู้ใช้ทางสามารถเบี่ยงไปใช้ทางออก 3 และผู้ที่จะเดินทางไปบางปะอินให้กลับรถที่ถนนบางนา - ตราด บริเวณหน้าอาคารกุหลาบ ก.ม. 5
-ช่วงเวลา 01.00 - 01.30 น. อาจปิดการจราจรบริเวณทางออก 3 ชั่วคราว ระยะเวลาประมาณ 15 - 20 นาที
ทั้งนี้ กทพ. ได้ติดตั้งแบริเออร์กั้นเป็นพื้นที่ก่อสร้างชั่วคราว พร้อมทั้งติดตั้งไฟสัญญาณ ป้ายประชาสัมพันธ์การปิดจราจร ป้ายเตือน และไฟวับวาบ เพื่อให้สัญญาณแก่ผู้ใช้ทางทราบ
กทพ. ขออภัยในความไม่สะดวกมา ณ โอกาสนี้ และขอความร่วมมือผู้ที่ใช้เส้นทางบริเวณดังกล่าว โปรดสังเกตป้ายเตือน สัญญาณไฟจราจร และปฏิบัติตามเครื่องหมายจราจรอย่างเคร่งครัด เพื่อความปลอดภัยของผู้ใช้ทาง หากมีข้อร้องเรียน แจ้งเหตุ หรือข้อเสนอแนะที่เป็นประโยชน์ สามารถแจ้งได้ที่ ศูนย์บริการข้อมูลผู้ใช้ทางพิเศษ EXAT Call Center โทรศัพท์ 1543 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมโรงงานฯ เผยผลตรวจเบื้องต้นพบปลากะพงขาวตายในทะเลสาบสงขลา  ไม่ใช่น้ำเสียจากโรงงาน
วันศุกร์ที่ 28 เมษายน 2560
กรมโรงงานฯ เผยผลตรวจเบื้องต้นพบปลากะพงขาวตายในทะเลสาบสงขลา  ไม่ใช่น้ําเสียจากโรงงาน
27 เมษายน 2560 –  กรมโรงงานอุตสาหกรรม กระทรวงอุตสาหกรรม แจงกรณีชาวบ้าน ตําบลเกาะยอ จังหวัดสงขลา เรียกร้องหน่วยงานที่เกี่ยวข้องตรวจสอบน้ําเน่าเสียในเส้นทางน้ําที่ระบายลงทะเลสาบสงขลา หลังพบปลากะพงขาวที่ชาวบ้านเลี้ยงไว้ในกระชังริมทะเลสาบสงขลา ตายไม่ต่ํากว่า
กรุงเทพฯ 27 เมษายน 2560 – กรมโรงงานอุตสาหกรรม กระทรวงอุตสาหกรรม แจงกรณีชาวบ้าน ตําบลเกาะยอ จังหวัดสงขลา เรียกร้องหน่วยงานที่เกี่ยวข้องตรวจสอบน้ําเน่าเสียในเส้นทางน้ําที่ระบายลงทะเลสาบสงขลา หลังพบปลากะพงขาวที่ชาวบ้านเลี้ยงไว้ในกระชังริมทะเลสาบสงขลา ตายไม่ต่ํากว่า 30 ตัน ทั้งนี้ กรมโรงงานอุตสาหกรรมตรวจสอบแล้วพบว่า สาเหตุน้ําเน่าเสียเกิดจากในช่วงวันที่ 28 มีนาคม - 8 เมษายน 2560 ในพื้นที่ภาคใต้มีฝนตกจํานวนมาก จึงส่งผลให้คุณภาพน้ําในทะเลสาบสงขลามีค่าความเค็มเปลี่ยนแปลงรวดเร็วเหลือเพียง 1 ppt จากค่ามาตรฐานประมาณ 10-20 ppt ซึ่งทําให้ปลาปรับตัวไม่ทัน
นายมงคล พฤกษ์วัฒนา อธิบดีกรมโรงงานอุตสาหกรรม กล่าวว่า จากกรณีชาวบ้านตําบลเกาะยอ จังหวัดสงขลา เรียกร้องหน่วยงานที่เกี่ยวข้องตรวจสอบเส้นทางน้ําที่ระบายลงทะเลสาบสงขลา หลังพบปลากะพงขาวที่ชาวบ้านเลี้ยงไว้ในกระชังริมทะเลสาบสงขลา ตายไม่ต่ํากว่า 30 ตัน ตั้งแต่วันที่ 19 เมษายน 2560 และชาวบ้านเชื่อว่าอาจเกิดจากโรงงานลักลอบปล่อยน้ําเสียลงสู่คลองธรรมชาติ ก่อนที่จะถูกระบายลงสู่ทะเลสาบสงขลา
กรมโรงงานอุตสาหกรรมได้ติดตามตรวจสอบข้อเท็จจริงพบว่า สาเหตุที่ปลากะพงตาย เกิดจากในช่วงวันที่ 28 มีนาคม - 8 เมษายน 2560 ในพื้นที่ภาคใต้มีฝนตกหนัก น้ําจืดไหลลงทะเลสาบสงขลาจํานวนมาก ส่งผลให้คุณภาพน้ําในทะเลสาบสงขลามีค่าความเค็มเปลี่ยนแปลงรวดเร็วเหลือเพียง 1 ppt จากค่าที่เหมาะสมสําหรับการเลี้ยงปลากะพงในกระชังประมาณ 10-20 ppt
นอกจากนี้บริเวณที่ประสบปัญหามีโรงงานอุตสาหกรรมเพียง 1 โรงงาน ที่มีการปล่อยน้ําเสียที่มีปริมาณการทิ้งน้ําอยู่ 200 ลูกบาศก์เมตรต่อวัน ที่ระบายน้ําทิ้งลงสู่คลองพะวงและออกสู่ทะเลสาบสงขลา โดยโรงงานดังกล่าวมีการติดตั้งเครื่อง BOD online เพื่อตรวจสอบคุณภาพน้ําทิ้ง ผลการเฝ้าระวังมีค่า BOD ระหว่าง 10-12 มิลลิกรัมต่อลิตร ซึ่งอยู่ในค่าที่กฎหมายกําหนดคือไม่เกิน 20 มิลลิกรัมต่อลิตร และยังมีผู้ควบคุมระบบบําบัดน้ําเสียที่ขึ้นทะเบียนกับกรมโรงงานอุตสาหกรรมประจําโรงงาน ตลอดจนมีระบบการรายงานผลการตรวจวัดคุณภาพสิ่งแวดล้อมส่งโดยตรงมาที่กรมโรงงานอุตสาหกรรมผ่านระบบอิเล็กทรอนิกส์อีกด้วย
ทั้งนี้ เมื่อวันที่ 26 เมษายน 2560 กรมโรงงานอุตสาหกรรมได้จัดเจ้าหน้าที่จากศูนย์วิจัยและพัฒนาสิ่งแวดล้อมโรงงานภาคใต้เข้าไปตรวจวัดคุณภาพน้ําในพื้นที่เกิดเหตุ โดยผลอยู่ในเกณฑ์ปกติ คือมีอุณหภูมิ 33 องศาเซลเซียส ค่าความเค็ม 3.5-11 ppt ค่าออกซิเจนละลายน้ํา 8.95 มิลลิกรัม/ลิตร โดยกรมโรงงานฯ มีแผนในการเฝ้าระวังคุณภาพน้ําในทะเลสาบสงขลาอย่างต่อเนื่อง
กรมโรงงานอุตสาหกรรมเปิดสายด่วน 1564 ให้คําปรึกษาและคําแนะนํา หรือสอบถามข้อมูลเพิ่มเติม หรือโทร. 0 2202 4000 หรือ www.diw.go.th หรืออีเมล์ pr@diw.mail.go.th
รัฐบาลไทย-ข่าวทำเนียบรัฐบาล-“สคร. จัดเก็บรายได้จากรัฐวิสาหกิจ 7 เดือนแรกของปีงบประมาณ 2561 สูงกว่าเป้าหมาย 36% ช่วยรักษาเสถียรภาพการคลัง”
วันจันทร์ที่ 30 เมษายน 2561
“สคร. จัดเก็บรายได้จากรัฐวิสาหกิจ 7 เดือนแรกของปีงบประมาณ 2561 สูงกว่าเป้าหมาย 36% ช่วยรักษาเสถียรภาพการคลัง”
ในเดือนเมษายน 2561 สคร. จัดเก็บรายได้จากรัฐวิสาหกิจจํานวน 44,441 ล้านบาท สูงกว่าเป้าหมาย จํานวน 19,624 ล้านบาท ส่งผลให้ในช่วง 7 เดือนแรกของปีงบประมาณ 2561 จัดเก็บรายได้จากรัฐวิสาหกิจ จํานวน 112,588 ล้านบาท สูงกว่าเป้าหมายสะสม จํานวน 29,793 ล้านบาท
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนเมษายน 2561 สคร. จัดเก็บรายได้จากรัฐวิสาหกิจจํานวน 44,441 ล้านบาท สูงกว่าเป้าหมาย จํานวน 19,624 ล้านบาท ส่งผลให้ในช่วง 7 เดือนแรกของปีงบประมาณ 2561 (ตุลาคม 2560 – เมษายน 2561) สคร. จัดเก็บรายได้จากรัฐวิสาหกิจ จํานวน 112,588 ล้านบาท สูงกว่าเป้าหมายสะสม จํานวน 29,793 ล้านบาท หรือสูงกว่าเป้าหมายร้อยละ 36 ซึ่งมีส่วนช่วยรักษาเสถียรภาพการคลังของประเทศ
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า รัฐวิสาหกิจที่นําส่งรายได้สะสมสูงสุด 5 ลําดับแรก ได้แก่ สํานักงานสลากกินแบ่งรัฐบาล การไฟฟ้าฝ่ายผลิตแห่งประเทศไทย บริษัท ปตท. จํากัด (มหาชน) ธนาคารออมสิน และบริษัท ท่าอากาศยานไทย จํากัด (มหาชน)
โดยสาเหตุหลักที่รัฐวิสาหกิจนําส่งรายได้แผ่นดินสูงกว่าเป้าหมาย เนื่องจากรัฐวิสาหกิจมีประสิทธิภาพในการบริหารจัดการเพิ่มมากยิ่งขึ้นจากการนํานวัตกรรมและเทคโนโลยีสารสนเทศมายกระดับกระบวนการทํางานให้มีความคล่องตัว รวดเร็ว สามารถตอบสนองต่อสภาพการแข่งขันหรือสภาวการณ์ทางเศรษฐกิจและสังคม
ที่เปลี่ยนแปลงไปอย่างรวดเร็วได้ดีขึ้น
รัฐวิสาหกิจที่นําส่งเงินรายได้แผ่นดินสะสมสูงสุด 5 อันดับแรก
(ในช่วง 7 เดือนแรกของปีงบประมาณ 2561)
รัฐวิสาหกิจและกิจการที่กระทรวงการคลัง
ถือหุ้นต่ํากว่าร้อยละ 50 รายได้นําส่งจริงสะสม (ล้านบาท)
(ต.ค. 60 – เม.ย. 61) สัดส่วนรายได้นําส่งรายแห่งจริงสะสมเทียบกับผลรายได้นําส่งจริงสะสม (%) (ต.ค. 60– เม.ย. 61)
1) สํานักงานสลากกินแบ่งรัฐบาล  22,510 20
2) การไฟฟ้าฝ่ายผลิตแห่งประเทศไทย  20,784 18
3) บริษัท ปตท จํากัด (มหาชน)  17,519 15
4) ธนาคารออมสิน  16,580 15
5) บริษัท ท่าอากาศยานไทย จํากัด (มหาชน)  8,600  8
อื่นๆ   26,595 24
รวมทั้งหมด 112,588 100
นายเอกนิติ นิติทัณฑ์ประภาศ ผู้อํานวยการ สคร. กล่าวสรุปว่า ในปีงบประมาณ 2561 สคร. ได้มีนโยบายสนับสนุนให้รัฐวิสาหกิจยกระดับประสิทธิภาพการดําเนินงานผ่านการนําระบบเทคโนโลยีสารสนเทศและนวัตกรรมมาใช้ในการปรับปรุงกระบวนการทํางานให้มีประสิทธิภาพมากยิ่งขึ้น ซึ่งการดําเนินการดังกล่าวส่งผลดีต่อผลประกอบการของรัฐวิสาหกิจอย่างต่อเนื่อง โดยคาดว่ารัฐวิสาหกิจจะสามารถนําส่งรายได้แผ่นดินเป็นไปตามเป้าหมายการจัดเก็บตามเอกสารงบประมาณ 2561 ที่กําหนดไว้จํานวน 137,000 ล้านบาท ซึ่งจะเป็นส่วนสําคัญในการช่วยรักษาเสถียรภาพการคลังของประเทศได้อีกทางหนึ่ง
รัฐบาลไทย-ข่าวทำเนียบรัฐบาล-นายกฯ เปิดงาน “ยกกำลังสองการศึกษาไทย สู่ความเป็นเลิศ” ย้ำรัฐบาลพัฒนาทรัพยากรมนุษย์  กำหนดเป้าหมายการพัฒนาคนในทุกมิติ ทุกช่วงวัยให้เป็นคนดี เก่ง มีคุณภาพ
วันจันทร์ที่ 17 สิงหาคม 2563
นายกฯ เปิดงาน “ยกกําลังสองการศึกษาไทย สู่ความเป็นเลิศ” ย้ํารัฐบาลพัฒนาทรัพยากรมนุษย์  กําหนดเป้าหมายการพัฒนาคนในทุกมิติ ทุกช่วงวัยให้เป็นคนดี เก่ง มีคุณภาพ
พลเอก ประยุทธ์ จันทร์โอชา นายกรัฐมนตรี เปิดงาน “ยกกําลังสองการศึกษาไทย สู่ความเป็นเลิศ” ย้ํารัฐบาลพัฒนาทรัพยากรมนุษย์  กําหนดเป้าหมายการพัฒนาคนในทุกมิติ ทุกช่วงวัยให้เป็นคนดี เก่ง มีคุณภาพ
วันนี้ (17สิงหาคม2563)เวลา13.30น. ณ ห้องAuditoriumชั้น6อาคารทรู ดิจิทัล พาร์ค กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดงาน“ยกกําลังสองการศึกษาไทย สู่ความเป็นเลิศ” (Thailand Education Eco-System)สร้างทุนมนุษย์ (Human Capital)ให้ประเทศไทยมุ่งสู่ความเป็นเลิศและยั่งยืน โดยไม่ทิ้งใครไว้ข้างหลัง โดยมีนายณัฏฐพล ทีปสุวรรณ รัฐมนตรีว่าการกระทรวงศึกษาธิการ คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการผู้แทนภาครัฐ เอกชนและสื่อมวลชนเข้าร่วมด้วย
โอกาสนี้ นายกรัฐมนตรี กล่าวขอบคุณคนไทยทุกคนที่ร่วมมือกันขับเคลื่อน“ยกกําลังสองการศึกษาไทย สู่ความเป็นเลิศ” (Thailand Education Eco-System)เพื่อเปลี่ยนหน้าประวัติศาสตร์การศึกษาไทย พัฒนาทุนมนุษย์ ซึ่งเป็นหนึ่งในยุทธศาสตร์สําคัญภายใต้แผนยุทธศาสตร์ชาติ20ปี ที่กําหนดเป้าหมายการพัฒนาคนในทุกมิติและในทุกช่วงวัยให้เป็นคนดี เก่ง และมีคุณภาพ มีสุขภาวะที่ดีทุกช่วงวัย มีจิตสาธารณะ รับผิดชอบต่อสังคมและผู้อื่นและเป็นพลเมืองดีของชาติมีหลักคิดถูกต้อง ซึ่ง“การปฏิรูปด้านการศึกษา”เป็นรากฐานสําคัญ ที่ต้องอาศัยการผสานพลังจากทุกภาคส่วนทั้งจากภาครัฐ ภาคเอกชน ภาคสังคม สื่อมวลชน สถาบันการศึกษา และประชาชนทุกคน ช่วยให้เกิดระบบนิเวศทางการศึกษาอย่างแท้จริง
นายกรัฐมนตรียังสะท้อนถึงปัญหาทรัพยากรมนุษย์ที่ไทยกําลังเผชิญอยู่ในขณะนี้ ทั้งการขาดแคลนแรงงานเฉพาะทาง แรงงานที่มีฝีมือสูง ทักษะแรงงานไม่ตรงกับความต้องการของตลาดโดยเฉพาะนักศึกษาจบใหม่ ขณะที่ตลาดแรงงานต้องการอาชีวศึกษากลับไม่ได้รับความสนใจจากฝั่งผู้เรียน จึงจําเป็นต้องปรับเปลี่ยนวิธีคิดให้นักเรียนมีทางเลือกตรงกับความสามารถและศักยภาพของตนเอง สอดคล้องความของตลาดSupplyและDemandการพัฒนาประเทศและเทคโนโลยี รวมถึงสนับสนุนให้คนที่จบแล้วกลับไปทํางานในภูมิลําเนาเพื่อพัฒนาพื้นที่ในระดับจังหวัด ยกระดับคุณภาพของคุณครูทั่วประเทศสู่มาตรการการเรียนการสอนระดับสากลนายกรัฐมนตรีย้ําการพัฒนาทรัพยากรมนุษย์ภายใต้ยุทธศาสตร์ชาติ20ปี จะเป็นกลไกสําคัญให้ประชาชนเรียนรู้ได้ตลอดชีวิตและขับเคลื่อนประเทศไปสู่เป้าหมายที่กําหนดไว้
โอกาสนี้ รัฐมนตรีว่าการการะทรวงศึกษาธิการกล่าวว่า ตลอดระยะเวลา 1 ปีทีผ่านมากระทรวงศึกษาธิการได้จัดเตรียมกลไกขับเคลื่อนการศึกษาไทยยุคใหม่สู่การเป็นฐานทุนมนุษย์ที่เป็นเลิศไว้ 3 ส่วน ประกอบด้วย ศูนย์พัฒนาศักยภาพบุคคลด้วยความเป็นเลิศ (Human Capital Excellence Center : HCEC)แพลตฟอร์มด้านการศึกษาเพื่อความ เป็นเลิศ (Digital Education Excellence Platform : DEEP)และแผนพัฒนารายบุคคลเพื่อความเป็นเลิศ (Excellence Individual Development Plan : EIDP)โมเดลการศึกษายกกําลังสอง หรือThailand Education Eco-System (TE’s)จะช่วยยกระดับระบบการศึกษาให้มีความยืดหยุ่นเท่าทันกับการเปลี่ยนแปลง มุ่งเน้นการพัฒนาบุคคล สู่ความเป็นเลิศตามแบบฉบับของตนเอง
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรุงไทยลุยงาน SET in the City ด้วยแนวคิดลงทุนอย่างชาญฉลาด
วันอังคารที่ 13 พฤศจิกายน 2561
กรุงไทยลุยงาน SET in the City ด้วยแนวคิดลงทุนอย่างชาญฉลาด
ธนาคารกรุงไทย นําเทคโนโลยีทางการเงินและการลงทุน ร่วมในงาน SET in the City 2018
ธนาคารกรุงไทย นําเทคโนโลยีทางการเงินและการลงทุน ร่วมในงาน SET in the City 2018 ด้วยแอป กรุงไทย NEXT ผู้นําเน็ตเวิร์คด้านธุรกรรมการเงินครอบคลุมที่สุดในไทย และแอป eZy Smart ซึ่งช่วยบริหารจัดการพอร์ตลงทุนแบบ Real-time พร้อมจัดโปรโมชั่นยกเว้นค่าธรรมเนียมทําบัตร Krungthai Travel Card สินเชื่อดอกเบี้ยต่ํา เงินฝากดอกเบี้ยพิเศษ และหากลงทุนกับบริษัทในเครือ รับเครดิตเงินคืนสูงสุด 6 หมื่นบาท
นางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า ธนาคารได้เตรียมผลิตภัณฑ์และบริการทางการเงินไปให้บริการในงาน มหกรรมการลงทุนแห่งปี (SET in the City 2018) ระหว่างวันที่ 15-18 พฤศจิกายน 2561 ที่ รอยัล พารากอน ฮอลล์ ศูนย์การค้าสยามพารากอน ภายใต้แนวคิด Invest SMART for your future "ลงทุนอย่างชาญฉลาด เพื่ออนาคตของคุณ" โดยนําเสนอผลิตภัณฑ์การเงินและการลงทุนที่เข้าถึงไลฟ์สไตล์การทําธุรกรรมที่สะดวก รวดเร็วของนักลงทุนยุคดิจิทัล เช่น แอป กรุงไทย NEXT ชีวิตครบ แอปเดียวอยู่ โอนมั่นใจ สะดวก รวดเร็ว และไม่เสียค่าธรรมเนียม เติมสะดวก ค่าโทรศัพท์ทุกเครือข่าย บัตร Easy Pass และ M-PASS จ่ายครอบคลุม ด้วยเน็ตเวิร์คการทําธุรกรรมการเงินที่ครอบคลุมการจ่ายค่าบริการมากที่สุดในประเทศไทย รวมทั้งบริการจองซื้อหลักทรัพย์ผ่านระบบออนไลน์ได้ด้วยตนเอง ผ่านระบบ Money Connect by Krungthai และบริการทางการเงินอื่นๆ อีกมากมาย
“โปรโมชั่นเด่นภายในงาน เช่น ยกเว้นค่าธรรมเนียมทําบัตร Krungthai Travel Card ทั้งบัตรด่วนและแบบพิมพ์ชื่อ ซึ่งเป็นบัตรที่สามารถแลกเงินต่างประเทศ ในอัตราพิเศษด้วยตนเองตลอด 24 ชม.ผ่านแอปฯ กรุงไทย NEXT ถึง 10 สกุลเงิน ได้แก่ ดอลลาร์สหรัฐ ยูโร ปอนด์ เยน ดอลลาร์ฮ่องกง ดอลลาร์ออสเตรเลีย ดอลลาร์สิงคโปร์ ดอลลาร์แคนาดา ดอลลาร์นิวซีแลนด์ และฟรังก์สวิส ใช้ชําระค่าสินค้าและบริการ ณ ร้านค้าที่มีสัญลักษณ์ VISA และถอนเงินที่เครื่อง ATM ในต่างประเทศ สินเชื่อบุคคล กรุงไทย Smart Money ดอกเบี้ยพิเศษต่ําสุด 9% ต่อปี เงินฝากสุขใจวัยเกษียณ รับดอกเบี้ยทุกเดือน ในอัตรา 2.25% ต่อปี ตลอดระยะเวลาฝาก 60 เดือน เงินฝากประจํา Expo Xtra ฝากระยะสั้น 3 เดือน ขั้นต่ํา 5 หมื่นบาทถึง 1 ล้านบาท รับดอกเบี้ยสูงสุด 1.25% ต่อปี”
ด้าน บมจ.กรุงไทย-แอกซ่า ประกันชีวิต จัดคาราวานตรวจสุขภาพฟรี โดยลูกค้าที่ซื้อประกันชีวิตตามเงื่อนไขที่ธนาคารกําหนด จะได้รับเครดิตเงินคืนสูงสุด 60,000 บาท หรือเมื่อชําระด้วยบัตรเครดิต KTC ตามเงื่อนไขรับเครดิตเงินคืนสูงสุด 12.5% ส่วน บมจ.หลักทรัพย์จัดการกองทุน กรุงไทย (KTAM) เครดิตเงินคืน 100 บาท เข้ากองทุน KTPLUS เมื่อมียอดลงทุนสุทธิทุกๆ 50,000 บาท โดยสามารถชําระผ่านบัตรเครดิต KTC ได้ สําหรับ บล.เคที ซีมิโก้ (KT ZMICO) นําเสนอแอป eZy Smart ที่สามารถโอนเงินออมหุ้น เทรดหุ้น ติดตามสภาวะการลงทุนได้ทุกที่ ทุกเวลา และดูรายงานการซื้อขายย้อนหลังได้มากถึง 1 ปี นอกจากนี้ ยังมีของสมนาคุณเมื่อเลือกลงทุนในผลิตภัณฑ์ของบริษัทในเครืออีกด้วย
ฝ่ายสื่อสารองค์กรและภาพลักษณ์ ธนาคารกรุงไทย
โทร.0-2208-4174-8
รัฐบาลไทย-ข่าวทำเนียบรัฐบาล-ผช.รมว.แรงงาน นำทีมลงพื้นที่นครปฐม สร้างการรับรู้ป้องกันโควิดในกลุ่มแรงงานต่างด้าว
วันศุกร์ที่ 24 เมษายน 2563
ผช.รมว.แรงงาน นําทีมลงพื้นที่นครปฐม สร้างการรับรู้ป้องกันโควิดในกลุ่มแรงงานต่างด้าว
กระทรวงแรงงาน ผนึกกําลังสภากาชาดไทย กรมอนามัย กระทรวงสาธารณสุข ลงพื้นที่นครปฐมสร้างความตระหนักรู้ให้แรงงานต่างด้าวรู้จักวิธีการป้องกันตนเองจากการแพร่ระบาดของไวรัสโควิด - 19 พร้อมพบปะผู้ว่าราชการจังหวัด นายกเหล่ากาชาดจังหวัดและหัวหน้าส่วนราชการ กําหนดมา
เมื่อวันที่ 24 เมษายน 2563 เวลา 10.00 น. ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน นางเธียรรัตน์ นะวะมะวัฒน์ รองปลัดกระทรวงแรงงาน พร้อมด้วย นายแพทย์พิชิต
ศิริวรรณ รองผู้อํานวยการสํานักงานบรรเทาทุกข์และประชานามัยพิทักษ์ สภากาชาดไทย พร้อมด้วยผู้บริหารระดับสูงกระทรวงแรงงาน ลงพื้นที่จังหวัดนครปฐม เพื่อตรวจเยี่ยมและพบปะแรงงานต่างด้าว ณ ชุมชนบ้านท่าตลาด ตลาดศรีสามพราน และชุมชนยายชา อ.สามพราน จ.นครปฐม จากนั้น ผู้ช่วยรัฐมนตรีประจํากระทรวงแรงงาน และคณะ ได้ประชุมร่วมกับ นายชาญนะ เอี่ยมแสง ผู้ว่าราชการจังหวัดนครปฐม นายกเหล่ากาชาดจังหวัดและหัวหน้าส่วนราชการ เพื่อรับฟังการดําเนินการป้องกันการแพร่ระบาดของเชื้อไวรัสโควิด-19 ในกลุ่มแรงงานต่างด้าวพื้นที่ จ.นครปฐม ณ ห้องประชุมเทศบาลเมืองสามพราน อ.สามพราน จ.นครปฐม โดยกล่าวว่า กระทรวงแรงงานมีมาตรการเร่งด่วนกรณีวิกฤติการณ์โรคโควิด – 19 เพื่อป้องกันและเยียวยาในกลุ่มแรงงานต่างด้าว ได้แก่ 1) การชะลอการอนุมัตินําเข้าแรงงานต่างด้าว ตั้งแต่วันที่ 23 มีนาคมเป็นต้นไป จนกว่าสถานการณ์
จะกลับเข้าสู่ภาวะปกติ 2) การผ่อนปรนให้แรงงานต่างด้าวสามารถอยู่ในราชอาณาจักรและทํางานได้ต่อไปจนถึง 30 พฤศจิกายน 2563 3) ป้องกันการแพร่ระบาดของไวรัสโควิด - 19 ในกลุ่มแรงงานต่างด้าว โดยร่วมมือกับสภากาชาดไทย กรมอนามัย กระทรวงสาธารณสุข ให้ความรู้ความเข้าใจเกี่ยวกับวิธีการป้องกันนําร่องในพื้นที่จังหวัดสมุทรสาครและขยายความร่วมมือไปยังจังหวัดต่างๆ 4) การประชาสัมพันธ์สร้างการรับรู้เกี่ยวกับโรคโควิด – 19 ในสถานประกอบการ 5) การให้บริการทางการแพทย์แก่ผู้ประกันตนที่ป่วยเป็นโรคโควิด - 19 6) การปรับเพิ่มสิทธิประโยชน์กรณีว่างงาน และ 7) ลดหย่อนอัตราเงินสมทบและขยายกําหนดเวลายื่นแบบอัตราเงินสมทบนายจ้างและผู้ประกันตน เป็นต้น
ดร.ดวงฤทธิ์ กล่าวว่า ปัจจุบันประเทศไทยมีคนต่างด้าวที่ได้รับอนุญาตทํางาน จํานวน 2,660,159 คน โดยแบ่งเป็นประเภทระดับฝีมือ จํานวน 168,176 คน ตลอดชีพ 241 คน ชนกลุ่มน้อย 44,800 คน และแรงงานประเภททั่วไป 2,446,942 คน ในพื้นที่จังหวัดนครปฐมมีแรงงานทั้งสิ้น 97,228 คน แบ่งเป็นระดับฝีมือ 2,206 คน ชนกลุ่มน้อย 6,782 คน และแรงงานประเภททั่วไป 88,240 คน สําหรับมาตรการในการป้องกันการแพร่ระบาดของเชื้อไวรัสโควิด – 19 ในกลุ่มแรงงานต่างด้าว สํานักงานจัดหางานจังหวัดนครปฐมได้ขอความร่วมมือนายจ้าง/สถานประกอบการและกําชับแรงงานต่างด้าวให้ปฏิบัติตามข้อกําหนด ได้แก่ ให้ผู้ประกอบการ ลูกจ้าง สวมหน้ากากอนามัยหรือหน้ากากผ้า ล้างมือด้วยสบู่ แอลกอฮอล์ เจล หรือน้ํายาฆ่าเชื้อโรค เว้นระยะนั่งหรือยืนห่างกันอย่างน้อย 1 เมตร เพื่อป้องกันการติดต่อสัมผัส หรือแพร่เชื้อโรคทางฝอยละอองน้ําลาย และให้ควบคุมจํานวนผู้ร่วมกิจกรรมมิให้แออัด หรือลดเวลาในการทํากิจกรรมให้สั้นลงเท่าที่จําเป็น โดยถือหลักการหลีกเลี่ยงการติดต่อสัมผัสระหว่างกัน เป็นต้น
รัฐบาลไทย-ข่าวทำเนียบรัฐบาล-กสร. ห่วงลูกจ้าง นายจ้าง เตือนระวังเหตุเพลิงไหม้ช่วงหยุดยาวสงกรานต์
วันอังคารที่ 10 เมษายน 2561
กสร. ห่วงลูกจ้าง นายจ้าง เตือนระวังเหตุเพลิงไหม้ช่วงหยุดยาวสงกรานต์
กรมสวัสดิการและคุ้มครองแรงงาน ห่วงความปลอดภัย ลูกจ้าง นายจ้างและสถานประกอบกิจการช่วงหยุดยาวสงกรานต์ เตือนระวังเหตุเพลิงไหม้ในช่วงสงกรานต์ แนะตรวจสอบเครื่องจักร อุปกรณ์ไฟฟ้าทุกชนิดก่อนหยุดยาว
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่าในช่วงเทศกาลสงกรานต์ที่กําลังจะมาถึงนี้ สถานประกอบกิจการส่วนใหญ่ได้ประกาศให้เป็นวันหยุดตามประเพณีและเป็นช่วงเวลาที่มีการหยุดงานติดต่อกันหลายวัน เพื่อป้องกันอุบัติภัยที่อาจเกิดขึ้นโดยเฉพาะจากเหตุเพลิงไหม้ จึงขอให้นายจ้าง ลูกจ้างร่วมกันตรวจสอบเครื่องจักร อุปกรณ์ไฟฟ้าที่ไม่ได้ใช้งานให้เรียบร้อย รวมทั้งจัดให้มีอุปกรณ์ดับเพลิง สัญญาณแจ้งเหตุให้พร้อมสําหรับการใช้งานเพื่อจะได้ช่วยลดความเสียหายกรณีที่เกิดเพลิงไหม้ได้
อธิบดีกรมสวัสดิการและคุ้มครองแรงงาน กล่าวต่อไปว่า สําหรับสถานประกอบกิจการที่มีการใช้สารไวไฟ สารเคมี หรือวัสดุที่ติดไฟง่าย เป็นส่วนประกอบในการผลิตต้องตรวจสอบว่ามีการจัดเก็บไว้อย่างเรียบร้อย ปลอดภัย และเป็นไปตามมาตรฐานที่กําหนดด้วย สําหรับนายจ้าง เจ้าของสถานประกอบกิจการที่มีข้อสงสัยหรือต้องการข้อมูลเกี่ยวกับการบริหารจัดการด้านความปลอดภัยเพิ่มเติม สอบถามได้ที่ กองความปลอดภัยแรงงาน โทร.0 2448 9128-39 หรือที่หน่วยงานของกรมสวัสดิการและคุ้มครองแรงงานทั่วประเทศ
รัฐบาลไทย-ข่าวทำเนียบรัฐบาล-“กบข. ร่วมกับ กรุงไทย จัดโครงการสวัสดิการทางการเงินเพื่อสมาชิก กบข.”
วันศุกร์ที่ 7 กันยายน 2561
“กบข. ร่วมกับ กรุงไทย จัดโครงการสวัสดิการทางการเงินเพื่อสมาชิก กบข.”
กองทุนบําเหน็จบํานาญข้าราชการ และ ธนาคารกรุงไทย จัดพิธีลงนามบันทึกข้อตกลงความร่วมมือ “โครงการสวัสดิการทางการเงินเพื่อสมาชิก กบข. โดยธนาคารกรุงไทย” ที่ห้องประชุมวายุภักษ์ 1 กระทรวงการคลัง โดยมีปลัดกระทรวงการคลังให้เกียรติเป็นประธานในพิธีดังกล่าว
ธนาคารกรุงไทยเป็นพันธมิตรหลักรายแรกที่จัดสวัสดิการทางการเงินด้านลดรายจ่ายให้กับสมาชิก กบข. เปิดตัวด้วยสินเชื่อกรุงไทยธนวัฏเพื่อสมาชิก กบข. อัตราดอกเบี้ยต่ําที่สุดในตลาด เริ่ม 7.25% ต่อปีด้วย วงเงินกู้สูงสุด 10 เท่าของเงินเดือน
นายประสงค์ พูนธเนศ ปลัดกระทรวงการคลัง เปิดเผยว่า ในฐานะหน่วยงานกํากับดูแลการทํางานของกองทุนบําเหน็จบํานาญข้าราชการ (กบข.) และธนาคารกรุงไทย ได้มอบแนวนโยบายให้ทั้งสองหน่วยงานหารือร่วมกันเพื่อจัดสรรสวัสดิการให้กับสมาชิก กบข. เพื่อให้มีความสุขในปัจจุบันและมีคุณภาพชีวิตที่ดีในวัยเกษียณ ซึ่งเป็นที่มาในการลงนามความร่วมมือ (MOU) โครงการสวัสดิการทางการเงินเพื่อสมาชิก กบข. โดยธนาคารกรุงไทย ในครั้งนี้
นายวิทัย รัตนากร เลขาธิการคณะกรรมการ กบข. กล่าวเพิ่มเติมว่า แนวนโยบายดังกล่าวสอดคล้องกับทิศทางการดําเนินงานใหม่ที่เน้นสมาชิกเป็นศูนย์กลาง ซึ่งการนําเสนอสวัสดิการพิเศษแก่สมาชิก กบข. เป็นกลยุทธ์หลักของนโยบายดังกล่าว เป้าหมายสําคัญคือช่วยลดภาระค่าใช้จ่ายและเสริมสภาพคล่องทางการเงินให้กับสมาชิก กบข. ดังนั้น กบข. จึงร่วมกับธนาคารกรุงไทย นําร่องเปิดตัวสวัสดิการ สินเชื่อกรุงไทยธนวัฏอัตราดอกเบี้ยพิเศษเฉพาะสมาชิก กบข. ด้วยอัตราดอกเบี้ย 7.25% ต่อปีใน 3 ปีแรก จากปกติ 10.62% ต่อปี โดยให้วงเงินสูงสุด 10 เท่าของรายได้ ทั้งนี้ เชื่อว่าสินเชื่อกรุงไทยธนวัฏจะเป็นทางเลือกที่ดีของสมาชิกที่ยังไม่เคยใช้บริการ และธนาคารกรุงไทยยังมอบสิทธิพิเศษนี้ให้กับสมาชิก กบข. ที่เป็นลูกค้าสินเชื่อกรุงไทยธนวัฏก่อนเปิดตัวโครงการนี้อีกด้วย ซึ่งจะช่วยลดภาระดอกเบี้ยลงทันที โดยสมาชิกสามารถสมัครใช้บริการผ่าน GPF Mobile Application ได้อย่างสะดวกรวดเร็ว
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า สินเชื่อกรุงไทยธนวัฏ เป็นสินเชื่อส่วนบุคคล ที่ช่วยเสริมสภาพคล่องและไว้ใช้จ่ายในยามจําเป็น ในอัตราดอกเบี้ยต่ํา สําหรับความร่วมมือกับ กบข. ในครั้งนี้ ธนาคารคิดอัตราดอกเบี้ยต่ําลงกว่าปกติ เพื่อลดภาระค่าครองชีพและทําให้สมาชิก กบข. มีคุณภาพชีวิตที่ดี ซึ่งเป็นหนึ่งในพันธกิจของธนาคารในการดูแลลูกค้า ทั้งนี้ ข้าราชการสมาชิก กบข. ที่มีบัญชีเงินเดือนกับธนาคารกรุงไทย และหน่วยงานต้นสังกัดได้ทําบันทึกข้อตกลงเป็นสวัสดิการร่วมกับธนาคาร ทั้งลูกค้ารายเดิมและรายใหม่ สามารถสมัครใช้บริการสินเชื่อกรุงไทยธนวัฏ ได้ที่ธนาคารกรุงไทยสาขาที่มีบัญชีเงินเดือน ตั้งแต่วันนี้ถึง 28 กุมภาพันธ์ 2562 โดยสมาชิก กบข. ที่มีเงินเดือนมากกว่า 25,000 บาท ไม่ต้องมีบุคคลค้ําประกัน สอบถามรายละเอียดเพิ่มเติมได้ที่ Krungthai Call Center 0-2111-1111
นายวิทัย รัตนากร กล่าวปิดท้ายว่า กบข. จะทยอยเปิดตัวสวัสดิการใหม่ ๆ ให้กับสมาชิกภายในปีนี้ นอกเหนือจากสินเชื่อกรุงไทยธนวัฏแล้ว จะมีสวัสดิการสินเชื่อเพื่อที่อยู่อาศัย ประกันชีวิตแบบบํานาญ และ สิทธิประโยชน์อื่นๆ ที่ กบข. เชื่อมั่นว่าตอบโจทย์ที่ตรงกับความต้องการของสมาชิกอย่างแท้จริง สอบถามรายละเอียดเกี่ยวกับสวัสดิการ กบข. ได้ที่ Call Center 1179
ผู้ประสานงาน :
ฝ่ายประชาสัมพันธ์องค์กร กบข. : รวิวรรณ ทิวาเจริญ โทร. 0-2636-1000 ต่อ 264 , มือถือ 099-465-6249
ฝ่ายสื่อสารองค์กรและภาพลักษณ์ ธนาคารกรุงไทย โทร. 0-2208-4176-8
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม เป็นประธานในพิธีเปิดการฝึกอบรมหลักสูตรนักบริหารระดับกลาง รุ่นที่ 33-34
วันพฤหัสบดีที่ 2 กุมภาพันธ์ 2560
ปลัดกระทรวงอุตสาหกรรม เป็นประธานในพิธีเปิดการฝึกอบรมหลักสูตรนักบริหารระดับกลาง รุ่นที่ 33-34
2 กพ 60 ปลัดกระทรวงอุตสาหกรรม เป็นประธานในพิธีเปิดการฝึกอบรมหลักสูตรนักบริหารระดับกลาง รุ่นที่ 33-34
เมื่อวันที่ 2 กุมภาพันธ์ 2560 นายสมชาย หาญหิรัญ ปลัดกระทรวงอุตสาหกรรม เป็นประธานในพิธีเปิดการฝึกอบรมหลักสูตรนักบริหารระดับกลาง รุ่นที่ 33-34 ซึ่งดําเนินการจัดฝึกอบรมระหว่างวันที่ 2 กุมภาพันธ์ - 5 เมษายน 2560 ณ โรงแรมเดอะทวิน ทาวเวอร์ กรุงเทพฯ
รัฐบาลไทย-ข่าวทำเนียบรัฐบาล-ปลัดกอบชัยฯ มอบหน้ากากอนามัยชนิดผ้า ให้แก่พุทธสมาคมแห่งประเทศไทย ในพระบรมราชูปถัมภ์
วันศุกร์ที่ 22 พฤษภาคม 2563
ปลัดกอบชัยฯ มอบหน้ากากอนามัยชนิดผ้า ให้แก่พุทธสมาคมแห่งประเทศไทย ในพระบรมราชูปถัมภ์
นายกอบชัย สังสิทธิสวัสดิ์ ปลัดกระทรวงอุตสาหกรรม มอบหน้ากากอนามัยชนิดผ้า จํานวน 10,000 ชิ้น ให้แก่พุทธสมาคมแห่งประเทศไทย ในพระบรมราชูปถัมภ์ ณ ห้องโถง ชั้น 1 สํานักงานปลัดกระทรวงอุตสาหกรรม
วันนี้ (22 พ.ค. 63) นายกอบชัย สังสิทธิสวัสดิ์ ปลัดกระทรวงอุตสาหกรรม มอบหน้ากากอนามัยชนิดผ้า จํานวน 10,000 ชิ้น ให้แก่พุทธสมาคมแห่งประเทศไทย ในพระบรมราชูปถัมภ์ โดยมี พล.ต.ต วัสพล จัยสิน อุปนายกและเลขาธิการ พร้อมกรรมการบริหารพุทธสมาคมแห่งประเทศไทย ในพระบรมราชูปถัมภ์ เป็นผู้รับมอบ มีนางวรวรรณ ชิตอรุณ พร้อมด้วยผู้บริหารกระทรวงอุตสาหกรรม ร่วมด้วย ณ ห้องโถง ชั้น 1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ทส. ร่วมกับ GC เปิดตัวโครงการ “ต้นแบบการบริหารจัดการขยะพลาสติกครบวงจรในพื้นที่อุทยานแห่งชาติ เพื่อเป็นโมเดลเศรษฐกิจหมุนเวียนให้กับประเทศ”
วันจันทร์ที่ 23 มีนาคม 2563
ทส. ร่วมกับ GC เปิดตัวโครงการ “ต้นแบบการบริหารจัดการขยะพลาสติกครบวงจรในพื้นที่อุทยานแห่งชาติ เพื่อเป็นโมเดลเศรษฐกิจหมุนเวียนให้กับประเทศ”
ทส. ร่วมกับ GC เปิดตัวโครงการ “ต้นแบบการบริหารจัดการขยะพลาสติกครบวงจรในพื้นที่อุทยานแห่งชาติ เพื่อเป็นโมเดลเศรษฐกิจหมุนเวียนให้กับประเทศ”
ทส. ร่วมกับ GC เปิดตัวโครงการ “ต้นแบบการบริหารจัดการขยะพลาสติกครบวงจรในพื้นที่อุทยานแห่งชาติ เพื่อเป็นโมเดลเศรษฐกิจหมุนเวียนให้กับประเทศ”
วันที่ 20 มี.ค. 63 เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีลงนามบันทึกข้อตกลงความร่วมมือ (MOU) การดําเนินโครงการ “ต้นแบบการบริหารจัดการขยะพลาสติกครบวงจรในพื้นที่อุทยานแห่งชาติ เพื่อเป็นโมเดลเศรษฐกิจหมุนเวียนให้กับประเทศ” สนับสนุนการบริหารจัดการขยะพลาสติกในพื้นที่อุทยานแห่งชาติสู่เป้าหมายการใช้ทรัพยากรของประเทศอย่างมีประสิทธิภาพ ระหว่าง กรมอุทยานแห่งชาติ สัตว์ป่า และพันธุ์พืช กรมควบคุมมลพิษ และ บริษัท พีทีที โกลบอล เคมิคอล จํากัด (มหาชน) โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมเป็นสักขีพยาน ณ ศูนย์เอนเนอร์ยี่ คอมเพล็กซ์ กรุงเทพฯ
นายวราวุธ ศิลปอาชา กล่าวว่า ทส. ได้มีการจัดทํา Roadmap การจัดการขยะพลาสติก พ.ศ. 2561 – 2573 เพื่อเป็นกรอบและทิศทางในการบริหารจัดการขยะพลาสติกของประเทศ และได้มีการขับเคลื่อนการลด เลิกใช้พลาสติกแบบใช้ครั้งเดียวทิ้ง ร่วมกับหน่วยงานที่เกี่ยวข้องทั้งภาครัฐและเอกชน ซึ่งความร่วมมือในการดําเนินงานภายใต้บันทึกข้อตกลงความร่วมมือครั้งนี้ เป็นการสนับสนุนการบริหารจัดการขยะพลาสติกในพื้นที่อุทยานแห่งชาติ สู่เป้าหมายการนําขยะพลาสติกกลับมาใช้ประโยชน์ด้วยระบบเศรษฐกิจหมุนเวียน (Circular Economy) โดยได้คัดเลือกอุทยานแห่งชาติเขาใหญ่เป็นพื้นที่นําร่องในการดําเนินงาน และขยายผลไปยังอุทยานแห่งชาติทั่วประเทศ รวมถึงพื้นที่อื่นๆ เพื่อสร้างความร่วมมือกับทุกภาคส่วนให้ขับเคลื่อนไปในทิศทางเดียวกันสู่เป้าหมายการพัฒนาที่ยั่งยืน (Sustainable Development Goals: SDGs) สร้างคุณภาพสิ่งแวดล้อมที่ดี ลดมลพิษ และลดผลกระทบต่อสุขภาพของประชาชนและระบบนิเวศ
กรอบความร่วมมือในการดําเนินโครงการดังกล่าวมีระยะเวลา 1 ปี นับตั้งแต่มีนาคม 2563 ไปจนถึง มีนาคม 2564 ประกอบด้วยความร่วมมือการดําเนินงานหลัก 3 ด้าน คือ 1) ด้านการส่งเสริมและสนับสนุนการใช้บรรจุภัณฑ์พลาสติกที่สลายตัวได้ทางชีวภาพ ทดแทนการใช้บรรจุภัณฑ์พลาสติกประเภทใช้ครั้งเดียวทิ้งที่นํากลับมารีไซเคิลได้ยาก 2) ด้านการส่งเสริมการบริหารจัดการขยะ ตั้งแต่การคัดแยกขยะ การพัฒนานวัตกรรม สนับสนุนผลิตภัณฑ์รีไซเคิลหรืออัพไซเคิลจากความคิดสร้างสรรค์เพื่อเพิ่มมูลค่า และ 3) ด้านการประชาสัมพันธ์ เผยแพร่ข้อมูลข่าวสาร เพื่อสร้างวัฒนธรรมในการใช้และบริหารจัดการอย่างมีประสิทธิภาพและสร้างความรับผิดชอบร่วมกันในสังคม โดยจะมีการติดตามประเมินผลการดําเนินโครงการอย่างต่อเนื่อง เพื่อให้เกิดเป็นเป็นรูปธรรม